text: Anders Tesgaard kørt ned: - Vi er alle chokerede 
  25 juni 2015 kl. 07.15
  TV SYDs fotograf, der følger Anders Tesgaard i USA, skriver i en kortfattet sms: "Vi er alle chokerede"
  TV SYDs rutinerede fotograf Kim Gram har fulgt Anders Tesgaard hele vejen. Fra træningen i Esbjerg til uheldet i USA kort før målet.
  Han skriver i en sms: "Anders er alvorligt kvæstet. Vi sidder alle på hospitalet og venter på nyt fra operationsstuen. Vi er alle chokerede."
  Følgebilen, hvor Kim Gram befandt sig, var ikke lige ved Anders Tesgaard, da uheldet skete. Der er ikke andre involveret i det alvorlige uheld.
  